AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS

SĒDES PROTOKOLS Nr. 200

2017. gada 21. jūnijā plkst.10.00

Jēkaba ielā 16, 408.telpā (komisijas sēžu zālē)

Sēdē piedalās:

*komisijas locekļi:*

Ainars Latkovskis

Kārlis Seržants

**Kārlis Krēsliņš**

**Jānis Ādamsons**

**Aleksejs Loskutovs**

**Jānis Ruks**

**Zenta Tretjaka**

**Juris Vectirāns**

**Mihails Zemļinskis**

***citas personas:***

**• Aizsardzības ministrs Raimonds Bergmanis**

**• AIKNK vecākā konsultante Ieva Barvika**

**• AIKNK konsultanti: Margita Markevica**

**Sēdi vada: komisijas priekšsēdētājs A.Latkovskis**

**Sēdi protokolē: M.Markevica**

**Sēdes veids: atklātā daļa un slēgtā daļa**

**Darba kārtība:**

**1. Secinājumi pēc NATO samita Briselē.**

**A.Latkovskis: atklāj sēdi un informē, ka nav ierosināta slēgta sēde.**

**J.Ādamsons: ierosina slēgtu sēdi.**

**ALatkovskis; ierosina sadalīt sēdi divās daļās – atklātajā daļā un slēgtajā daļā.**

***Deputātiem iebildumu nav.***

**R.Bergmanis: informē, ka 25. maijā Briselē norisinājās NATO valstu un valdību vadītāju sanāksme. Tās galvenie mērķi bija transatlantiskās saites stiprināšana, vienošanās par lielāku NATO lomu terorisma apkarošanā, kā arī diskusija par taisnīgāku aizsardzības izdevumu sloga sadalīšanu starp NATO dalībvalstīm (2% aizsardzībai). Dalībnieki vienojās, ka katra dalībvalstis izstrādās ikgadējus nacionālus plānus, kādā veidā šo mērķi sasniegt. Nacionālie plāni ietvers trīs jomas - finanses, investīcijas aizsardzības spējās un citus ieguldījumus. Latvijas sasniegumi šajā jomā tiek augstu novērtēti, Velsas samitā pieņemto lēmumu par finansējuma procentuālo sadalījumu Latvija veiksmīgi realizē un tiek minēta par paraugu. Dalībvalstis apņēmīgi sāk realizēt aizsardzības budžeta palielināšanu, lai līdz 2024.gadam sasniegtu 2% no IKP. ES dalībvalstīm ir pavērusies jauna iespēja izmantot Es fondu naudu aizsardzības mērķiem.**

**Sanāksmes laikā sabiedrotie vienojās par visaptverošu rīcības plānu, kurā identificēta virkne pasākumu un aktivitāšu, lai paplašinātu alianses iesaisti cīņā ar terorismu. Sabiedrotie nolēma, ka NATO oficiāli pievienosies Starptautiskajai koalīcijai cīņai pret ISIL/Da’esh. Pievienošanās starptautiskajai koalīcijai cīņai pret ISIL/Da’esh nenozīmē, ka alianse iesaistīsies kaujas operācijās. Tāpat sabiedrotie vienojās turpināt Irākas drošības spēku apmācību, pievēršot īpašu uzmanību atmīnēšanai un improvizētu sprādzienbīstamu priekšmetu neitralizācijai. Lai veicinātu informācijas apriti sabiedroto vidū, tai skaitā saistībā ar ārvalstu teroristu kaujiniekiem, sanāksmes laikā tika nolemts izveidot jaunu terorisma izlūkošanas informācijas nodaļu. Tāpat tika nolemts stiprināt NATO vadīto padomdevēja un apmācību misiju *Resolute Support* Afganistānā. Sanāksmē tika diskutēts, kā NATO efektīvāk varētu piedalīties Afganistānas drošības stiprināšanā, tai skaitā, vērtējot iespējas, palielināt NATO dalībvalstu karavīru skaitu. Šobrīd misijā Afganistānā uzturas 22 Latvijas karavīri, bet Irākā -6. Pēc diskusijām samitā un precizētu plānu izstrādes par NATO dalībvalstu kontingentu palielināšanu, Latvija izvērtēs savas iespējas palielināt karavīru skaitu pieprasītajās pozīcijās.**

**A,Pildegovičs: uzsver, ka samits deva iespēju pirmo reizi tikties ar ASV prezidents Donaldu Trampu un Francijas prezidentu Emanuelu Makronu. Valstu un valdību vadītāji pauda stingru apliecinājumu transatlantiskās saiknes nozīmei. NATO joprojām ir ļoti svarīga organizācija gan Eiropai, gan ASV un Kanādai, lai stātos pretim mūsdienu drošības izaicinājumiem. Prezidents Tramps apliecināja ASV apņemšanos pildīt Ziemeļatlantijas līguma 5.pantu. Attiecībā Krieviju tika atzīts, ka dialogs ir jāuztur, bet tam jābūt stingram un konstruktīvam. Varšavas un Velsas samitā pieņemtie lēmumi īstenojas, kam apliecinājums ir NATO ģenerālsekretāra Jensa Stoltenberga klātbūtne nesenajās mācībās Latvijā.**

**A.Latkovskis: pateicas par informāciju un aicina pāriet pie slēgtās daļas. Uzaicina žurnālistus pamest zāli.**

**Sēdes slēgtā daļa.**

*Sēde pabeigta 2017.gada 21.jūnijā plkst. 11.35*

Komisijas priekšsēdētājs A.Latkovskis

Komisijas sekretārs K.Krēsliņš

Komisijas konsultante M.Markevica